VK stel nuwe minister vir Afrika aan - Politiek - Republikein
Tuesday, October 16th, 20:50:13
VK stel nuwe minister vir Afrika aan
Volgens 'n mediaverklaring wat die Britse hoëkommissariaat in Windhoek uitgereik het, is me. Harriett Baldwin LP as minister vir Afrika vir die Buitelandse en Statebondskantoor en Departement vir Internasionale Ontwikkeling aangestel.
Ná haar aanstelling het Baldwin gesê: "Ek voel geëerd oor die aanstelling en sien daarna uit om Brittanje by Afrika-nasies te verteenwoordig om 'n verskeidenheid geleenthede en uitdagings in Afrika aan te pak.
"Die Verenigde Koninkryk het langdurige en belangrike verhoudings en ek sal myself vir 'n nog sterker vennootskap met Afrikanasies beywer, nuwe maniere vind om armoede te bestry, om dreigemente te verminder en om wedersydse voorspoed te bou.
"Agtien Afrikalande is deel van die Statebond. Om te kyk hoe ons aan die ambisies van die volgende geslag kan voldoen, sal dus 'n prioriteit vir die komende Statebondberaad wees. Dit sal werkskepping en ekonomiese groei, wat so belangrik vir 'n moderne Afrika is, insluit."